MC2 02FN Keeping in Step with the Spirit/ro

[[Media:MC2_02NL_Ținând_pasul_cu_Duhul_Sfânt.pdf|Descărcați aici această pagină ca fișier pdf]]

''În această sesiune veți afla ce învață Biblia despre cine este Duhul Sfânt și care este rolul Lui în viața și lucrarea voastră. Veți învăța să vă raportați la Duhul Sfânt ca la o Persoană, veți înțelege ce înseamnă să fiți umpluți cu Duhul Sfânt și vă veți dedica să trăiți fiind călăuziți de El în fiecare moment. Și, veți dărui unui creștin pe care îl cunoașteți cel mai mare dar pe care l-ar putea primi vreodată. [Faptele Apostolilor 6:1-7; Galateni 5:16-25]''

Privind în urmă (20-30 min)
NOTĂ. În această sesiune, așează oamenii în grupuri de 4-6 persoane. Distribuie notițele participantului.

Rugăciune și grijă față de celălalt

 * Numește câte un lider în fiecare grup, care să conducă sesiunile de împărtășire.


 * În fiecare grup, participanții să împărtășească despre lucrurile pentru care se simt recunoscători în această săptămână.


 * Roagă fiecare persoană din grup să vorbească despre cum se simte și să împărtășească grupului 1-2 cereri de rugăciune, iar apoi îndeamnă-i să se roage unii pentru alții.

NOTĂ: Dacă cineva are nevoie de mai mult ajutor, stabiliți un timp după întâlnire pentru a răspunde acelei nevoi.

Celebrați credincioșia

 * Încurajează ținerea la socoteală în dragoste pentru a asculta de Isus.


 * Roagă fiecare grup să relateze ce s-a întamplat atunci când I-au încredintat lui Dumnezeu scopurile lor și pașii practici de acțiune („Eu voi... până...”).


 * După ce grupurile au terminat, întreabă dacă dorește cineva să împărtășească experiența sa grupului mare.

Exprimarea viziunii
Oferă o viziune despre identitatea lor în Cristos sau despre ce poate face Dumnezeu prin ei pe măsura ce ei înaintează prin credință.

'Regele David era uimit de faptul că Dumnezeul întregii creații era preocupat de omenire. În Psalmul 8, David Îl întreabă pe Domnul: „Ce este omul, ca să Te gândești la el și fiul omului ca să-l bagi în seamă?” Este uimitor că slujim un Dumnezeu iubitor, care este suficient de puternic încât să facă toate lucrurile de unul singur, dar care ne cheamă să ne alăturăm Lui în lucrarea Sa și care dorește să arate lumii, prin noi, dragostea Sa. Într-o țară din Asia unde creștinii sunt persecutați, o doamnă a crezut în Domnul Isus Cristos. Pe măsură ce învăța să asculte de Domnul Isus, Domnul a folosit-o ca să aducă mulți alți oameni la Cristos și Evanghelia a fost răspândită la peste 1300 de suflete și la 5 generații de noi biserici. Ce privilegiu ni s-a oferit să fim folosiți de Dumnezeu! Imaginează-ți ce poate să facă Dumnezeu prin tine! '
 * De exemplu:

Activitatea #1 Faptele Apostolilor 6:1-7
Rezultat: Calitățile oamenilor plini de Duhul Sfânt sunt cu adevărat evidente .

[NOTĂ: Aceasta este prima introducere în SBF (Studii Biblice Fundamentale).]


 * Explică contextul:

'În timp ce Biserica primară creștea numeric, a apărut o problemă. Văduvele credincioșilor evrei de origine greacă erau neglijate. Așa că apostolii s-au gândit la o soluție pentru această problemă. Să citim despre cum a fost rezolvată această situație.'


 * Alege câte un lider în fiecare grup, care să conducă discuția.


 * Explică instrucțiunile pentru cele două sarcini pe care le vor realiza: „De citit” și „Discuție despre ce au descoperit” (Studii Biblice Fundamentale).


 * De citit


 * În grupurile mici, citiți sau urmăriți Faptele Apostolilor 6:1-7 de două ori, în timp ce alții ascultă.


 * Discuție despre ce ați descoperit


 * Fiecare răspunde la întrebări: Ce ți-a plăcut cel mai mult? De ce?

Activitatea #2 Galateni 5:16-25
Rezultat: O înțelegere clară a ceea ce înseamnă roada Duhului Sfânt


 * Tranziție:

'Ați observat ce calități le-au spus conducătorii oamenilor să caute? [Bărbați plini de Duhul Sfânt și înțelepciune.] Dar cum puteau oamenii să știe cine era plin de Duhul Sfânt și înțelepciune? Să ne uităm la un alt pasaj care ne dă o descriere clară a calităților pe care le putem vedea într-un om plin de Duhul Sfânt. '


 * Alege câte un lider pentru fiecare grup mic, care să conducă discuția în grupul său.


 * De citit:


 * În grupuri mici, citiți Galateni 5:16-25 de două ori, în timp ce alții ascultă.


 * Discuție despre ce ați descoperit


 * Fiecare răspunde la întrebările: Ce ți-a plăcut cel mai mult? De ce?

 Rezumat 

'Acest pasaj prezintă calitățile evidente care se văd într-un om plin de Duhul Sfânt. Oamenii din relatarea din Faptele Apostolilor 6:1-7 ar fi putut vedea aceste calități în viețile celor 7 bărbați care au fost aleși.'


 * Fiecare grup discută următoarele:


 * Cunoașteți în prezent pe cineva în care se poate vedea cu claritate această roadă a Duhului Sfânt ?


 * Spuneți numele persoanei din Fapte 6 pe care ați alege-o să slujească în grupul vostru și de ce ați alege-o.

Tranziție 

'Am văzut câteva din rolurile cruciale pe care le are Duhul Sfânt în tranformarea vieților noastre și în faptul că ne împuternicește ca să Îi fim martori și conducători în Împărăția Lui. Întrebarea pentru noi este: Vom lăsa Duhul Sfânt să ne călăuzească, să ne conducă și să ne împuternicească?'

Această mică broșură albastră (arătați broșura) ' poate ajuta să rezumăm și să aplicăm în practică ceea ce am învățat despre Duhul Sfânt. De asemenea, îi putem ajuta și pe alții să înțeleagă și să practice acest adevăr crucial, folosind acest instrument simplu. '

'Mulți creștini cred că rezumatul concis și punctele practice din această broșură au fost cele mai importante principii pe care le-au învățat ca și creștini. Așadar, haideți să începem să ne familiarizăm cu conținutul acestei broșuri, să învățăm cum să îl practicăm și cum să-l comunicăm altora .'

Pregătirea pentru misiune
Prezentare a broșurii Viața plină de Duhul Sfânt

Dă fiecărui participant un exemplar al broșurii Viața plină de Duhul Sfânt.


 * Alege lideri pentru fiecare grup. Aceștia vor repartiza fiecărei persoane din grupul lor câte un număr de pagini din broșură, inclusiv lor înșiși. Scrie-le pe o listă, într-un slide sau pe tablă.


 * Persoana 1: paginile 1-3


 * Persoana 2: paginile 4-7


 * Persoana 3: paginile 8-11


 * Persoana 4: pagina 13


 * Persoana 5: paginile 14-16


 * Indică faptul că pagina 12 nu a fost atribuită și că vei citi acea pagină în câteva minute.


 * Fiecare persoană să studieze paginile atribuie și să noteze răspunsurile la aceste întrebări:

Ce ți-a plăcut cel mai mult? De ce?


 * După ce fiecare persoană a avut timp să răspundă la întrebări, roagă fiecare participant din grup să explice grupului său conținutul paginilor primite și să spună cum a răspuns la întrebări. [NOTĂ: Începeți cu pagina 1 și continuați cu celelalte pagini, în ordinea în care sunt în broșură.]


 * Tranziție:

'Foarte bine! A fost bine să vă văd pe toți implicați. Luați-vă acum câteva minute și notați câteva observații și idei care v-au atras atenția când ați ascultat explicațiile celor din grupul vostru cu privire la paginile pe care le-au citit. Mai tîrziu veți examina toată broșura, dar acesta a fost un început bun. '

'Acum, când ne apropiem de final, aș dori să deschideți broșura Viața plină de Duhul Sfânt la pagina 12. Aceasta este cea mai importantă parte din această lecție. Dați-mi voie să citesc această pagină și aș vrea să știți că voi citi rugăciunea de două ori -- o dată ca să o înțelegeți, iar a doua oară ca rugăciune.'


 * Citește pagina o dată. Apoi spune-le că o să citiți rugăciunea din nou și că ei să o trateze de data asta ca pe o rugăciune.


 * Întreabă dacă s-a rugat cineva această rugăciune pentru prima oară. Recunoaște-i pe cei care răspund.

 Rezumat 

Dați-mi voie să vă amintesc trei lucruri din broșură:


 * Mai întâi, porunca și promisiunea de la pagina 11 (rezumați-le  rapid)'.


 * Al doilea lucru, să nu ne bazăm pe emoții, de la pagina 13 (citește paragraful de sub diagrama tren)'


 * Și al treilea lucru, încurajarea pe care o putem găsi la pagina 16: „Dacă această broșură v-a fost de folos, vă rog să o împărtășiți și altcuiva.”

Cum poate fi folosită broșura Viața plină de Duhul Sfânt


 * Explică faptul că le vei arăta cum să citească broșura cu o altă persoană.


 * Alege un voluntar care să te ajute să faci o demonstrație despre cum anume să folosească broșura Viața plină de Duhul Sfânt.


 * Citește broșura împreună cu voluntarul care s-a oferit.


 * Când citești pagina 12, dă ocazia voluntarului să se roage acea rugăciune.


 * Parcurgi restul broșurii împreună cu voluntarul.

În misiune

 * Identificați 5 persoane cu care veți citi broșura Viața plină de Duhul Sfânt.


 * Scrieți declarațiile “Eu voi... până...” și rostiți-le în grupul vostru.


 * Includeți persoana din Activitatea 1 căreia îi veți spune pasajul din Faptele Apostolilor 6:1-7 și de ce viața lui sau a ei vă amintește de cei șapte.


 * Stabiliți un timp și întâlniți-vă cu partenerul ales.

Rugăciune pentru misiune
Încredintați în mâna lui Dumnezeu fiecare scop propus. Rugați-L pe Dumnezeu să ne ajute să fim credincioși și să ne folosească ca sa începem o lucrare de multiplicare a ucenicilor.

Pentru studiu suplimentar
Citiți Concept transferabil #2: Cum puteți trăi dragostea și iertarea lui Dumnezeu și Concept transferabil #3: Cum puteți fi umpluți cu Duhul Sfânt. Este util să discutați cu partenerul ales, comunicându-i răspunsurile voastre la întrebările de la sfârșitul articolului.